da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da en da en en en en zh da da da da pl da da da en da sv da da da da da en da da da da et da da fr da da da ro da da da da da de da da da da da da da da da da da da da nb da en nb da nl da da da da da da en da da da da da en da da da da da it de de en gl et es eo da da da da sv pl en da eo en da da da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Luxturna®? - Find information på Medicin.dk
konc. og solv. t. inj.væ., opl.
Luxturna® er et øjenmiddel til behandling af synstab ved arvelig øjensygdom, som skyldes ændring i arvematerialet (mutationer).
Luxturna® anvendes til behandling af:
synstab ved øjensygdommen retinal dystrofi, når den er arvelig og skyldes mutationer i genet RPE65. Disse mutationer forhindrer kroppen i at danne et protein, der er nødvendigt for synet.
Du vil få Luxturna® på en operationsstue af kirurger med erfaring i øjenoperationer.
Voksne og børn under 4 år
Luxturna® indsprøjtes direkte under nethinden, som er det tynde lag bagest i dit øje, der registrerer lys.
Under bedøvelse vil øjenkirurgen først fjerne den gennemsigtige gel inde i dit øje og herefter indsprøjte Luxturna® ind under nethinden.
Dette vil blive gentaget for dit andet øje efter mindst 6 dage.
Du skal blive til observation efter operationen i et par timer efter hvert indgreb for at se, hvordan du kommer dig og for at tjekke for eventuelle bivirkninger fra operationen eller bedøvelsen.
Inden behandlingen med Luxturna® vil din læge eventuelt ordinere et lægemiddel til dig, der vil undertrykke dit immunforsvar (kroppens naturlige forsvar), for at kroppen ikke skal bekæmpe Luxturna®, når det er givet. Det er vigtigt, at du tager denne medicin efter lægens anvisning.
Erfaring savnes vedr. behandling af ældre over 65 år og børn under 4 år.
Flere end 10 ud af 100 personer får bivirkningen.
Forhøjet tryk i øjet, Grå stær, Rødmen af øjet.
Højst 10 ud af 100 personer får bivirkningen.
Betændelse inde i øjet, Blind plet i synsfeltet, Blødning fra årehinden i øjet, Blødning i nethinden, Forandringer på hornhinden, Nedbrydning af nethinden, Nethindeforandringer, Nethindeløsning, Partikelaflejringer i øjet, Synspåvirkning, Øjenbetændelse, Øjensmerter, Hævelse i øjets slimhinde, Øjenirritation.
Mavesmerter, Kvalme, Opkastning, Smerter i læben.
Allergisk hævelse i ansigtet samt mundhulen og strubehovedet.
Pigmentforandringer i øjet, Uklart syn.
Læs generelt om bivirkninger
Luxturna® må ikke benyttes, hvis du har inflammation i øjet eller øjenbetændelse.
Søg læge med det samme, hvis det ene eller begge øjne bliver røde, ømme, lysfølsomme, hvis du ser lysglimt eller uklarheder i synsfeltet, eller hvis du bemærker, at dit syn bliver værre eller sløret.
Tal med lægen, inden du tager ud at rejse. Du må ikke flyve eller rejse til højtliggende steder, før din læge har sagt, at det er i orden. Under behandlingen med dette lægemiddel indfører lægen en luftboble i øjet, som langsomt optages af kroppen. Indtil boblen er helt væk, kan flyrejser eller rejser til højtliggende steder få boblen til at udvide sig og føre til øjenskader, herunder synstab.
Dine tårer kan indeholde lægemiddel. Du og dine omsorgspersoner skal lægge alle brugte forbindinger og affald med tårer og sekret fra næsen i forseglede poser, inden de smides ud. Disse foranstaltninger skal følges i 14 dage. Du og dine omsorgspersoner skal, især i tilfælde af graviditet, amning eller nedsat immunsystem, bære handsker, når der skiftes forbinding.
Du må ikke donere organer, væv og celler til transplantation, når du er blevet behandlet med Luxturna®. Det er fordi Luxturna® er et genterapiprodukt.
Din læge vil løbende kontrollere dit tryk i øjet både før og efter behandlingen med Luxturna®.
Bør ikke anvendes pga. manglende viden.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Læs mere om bloddonorer og medicin
Luxturna® er et genterapiprodukt, som indeholder det aktive stof voretigen neparvovec.
Dette aktive stof er en modificeret virus, som indeholder en fungerende kopi af genet RPE65, som patienten mangler. Når det er blevet indsprøjtet, overføres dette gen ind i cellerne i nethinden, som er det lag bagest i øjet, der registrerer lys. Dette giver nethinden mulighed for at danne de proteiner, der skal bruges til synet.
Den virus, der anvendes til at indføre genet, medfører ikke sygdom hos mennesker.
Du vil kun få Luxturna®, hvis gentest viser, at dit synstab skyldes mutationer i genet RPE65.
Undgå enhver kontakt med voretigen-neparvovec.
I tilfælde af eksponering skal der skylles med rent vand i mindst 5 minutter.
Opbevares og transporteres frossen ved ≤ -65°C.
Koncentrat og solvens til injektionsvæske, opløsning. 1 ml koncentrat indeholder 5 x 1012 voretigen-neparvovec (vektorgenomer).
Pakninger, priser, tilskud og udlevering
konc. og solv. t. inj.væ., opl.
Læs mere om tilskud
Læs mere om udlevering
Information til sundhedsfaglige om
07.03.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø